cyanic-selkie/wikianc huggingface dataset:
เซี่ย ถิงเฟิง
เมื่ออายุได้ 7 ขวบ เซี่ย ถิงเฟิงได้ตามครอบครัวย้ายไปอยู่แคนาดา จากนั้นพอ 14 ปี ย้ายมาเรียนที่เมืองฟีนิกซ์ รัฐแอริโซนา สหรัฐอเมริกา โดยใฝ่ฝันจะเป็นมัณฑนากร แต่ต้องเปลี่ยนแผนเมื่อพ่อแม่หย่ากัน จึงกลับมาฮ่องกงและเรียนจนจบมัธยมปลาย
ในปี ค.ศ. 1996 เดินทางไปเรียนร้องเพลงที่ญี่ปุ่น หวังจะเป็นนักร้องอาชีพ จากนั้นเซ็นสัญญาเข้าสังกัดบริษัทเพลงฟิตโต เร็กคอร์ด โด่งดังตั้งแต่อัลบั้มแรก คือ ชุด My Attitude และมีผลงานเพลงต่อเนื่องควบคู่กับงานแสดง  นอกจากนี้แล้วมีผลงานกำกับภาพยนตร์สั้นเรื่อง Heroes in Love ในปี ค.ศ. 2001
เซี่ย ถิงเฟิง มีชื่อภาษาอังกฤษว่า นิโคลัส แจ่ (Nicholas Tse) ชีวิตส่วนตัว สมรสกับ จางป๋อจือ (Cecilia Cheung) นักแสดงสาวชื่อดังอีกคนของฮ่องกง ปัจจุบัน ทั้งคู่มีลูกชายด้วยกันทั้งหมด 2 คน ชื่อ ลูคัส แจ่ (Lucas Tse) และ ควินตัส แจ่ (Quintus Tse )
แหล่งข้อมูลอื่น
1980
เจ้าหญิงเฮเลเนอแห่งนัสเซา
เสกสมรส
เจ้าหญิงเฮเลเนอแห่งนัสเซา ทรงเสกสมรสกับเจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เมื่อวันที่ 26 กันยายน 2396 มีพระบุตรดังนี้
พระองค์เป็นพระราชอัยยิกา (ยาย) ใน สมเด็จพระราชินีนาถวิลเฮลมินาแห่งเนเธอร์แลนด์
โฮมสวีตโฮม : ออนไลน์
เกมเพลย์
โฮมสวีตโฮม ออนไลน์ เป็นเกมสยองขวัญแนวเอาชีวิตรอด แบบ ผู้เล่นหลายคน โดยเกมนี้แบ่งเป็นทั้งหมดสองฝ่าย นั้นคือ ผู้มาเยือน (Visitor) หรือจะเรียกอีกอย่างนึงได้ว่า ผู้รอดชีวิต และ ผู้คุม (Warden) หรือที่เรียกกันในอีกชื่อนึงว่าผี โดยจะมีโหมดการเล่นอยู่ 2 แบบ นั้นก็คือโหมดตัดนิวรณ์ (Battle Mode 4v4) และ โหมดกรงวิญญาณ (Survive Mode 4v1)
โหมดกรงวิญญาณ
โหมดกรงวิญญาณ หรือ Survive Mode 4v1 เป็นโหมดเกมเพลย์แบบอสมมาตรที่รับการการพัฒนารูปแบบการเล่นจากเกมเวอร์ชั่นเก่าอย่าง โฮมสวีตโฮม: เซอร์ไว โอเพ่นเบต้าสอง ซึ่งมีระบบอยู่หลายอย่างที่ถูกเพิ่มเข้ามา และ หลายระบบที่ถูกพัฒนาให้สมดุลกันมากยิ่งขึ้น โดยจะแบ่งเป็น ผู้มาเยือน 4 คน และ ผู้คุม 1 คน โดยเกมนึงจะมีจำกัดเวลาอยู่ที่ 15 นาที
โดยในฝั่งของผู้มาเยือนผู้เล่นจำเป็นต้องทำพิธีเพื่อทำการหลบหนีออกจากนิวรณ์ให้ได้โดยในการทำพิธีกรรม คุณจำเป็นจะต้องหาสิ่งของสองสิ่งเพื่อนำมาทำพิธี นั้นก็คือ กระถางธูป และ ตะปูสังฆวานร ซึ่งหาจากหีบอาคมที่สามารถหาได้ทั่วแผนที่ แล้วจะมีมินิเกม สกิลเช็ค เกิดขึ้น โดยต้องทำไปเรื่อยๆ จนครบ 3 พิธี จึงจะเริ่มมีประตูที่นำพาให้เราออกจากนิวรณ์ปรากฎขึ้นมา แต่ในระหว่างที่ทำพิธี หรือ สำรวจแผนที่อยู่นั้น เราก็ต้องคอยหลบหนีจากผู้คุมอยู่ตลอดเวลา โดยในการเคลื่อนที่จะมีอยู่ด้วยกัน 3 ระดับโดยมีการ การย่อง, การเดิน และ การวิ่ง ซึ่งการวิ่งนั้นจำเป็นที่จะต้องใช้สิ่งที่เรียกว่า ค่าพลังกาย (Stamina) เพื่อที่จะทำการ วิ่งหลบหนีผู้คุม การออกจากนิวรณ์เป็นหนึ่งในการที่ผู้มาเยือนจะชนะเกมนี้ และยังมีอีกวิธีที่สามารถจะชนะเกมนี้ได้อีกเช่นกัน นั้นคือการต่อสู้กับผู้คุม ในทั่วรอบแผนที่จะมีกล่องสีแดงอยู่ โดยทุกๆกล่องจะมีโอกาศเปิดสิ่งของได้อย่างละ 1 ชิ้น เพื่อนำมากำจัดผู้คุม แต่หากผู้มาเยือนสักคนถูกกำจัด ผู้มาเยือนคนนั้นจะทิ้งวิญญาณไว้ที่จุดสุดท้ายที่ถูกกำจัด และให้เพื่อนในทีมทำการคืนชีพให้ผู้มาเยือนคนนั้นได้ ซึ่งการคืนชีพผู้มาเยือนสามารถทำได้เพียงแค่ 1 รอบต่อคนเท่านั้น
ส่วนในฝั่งของผู้คุมสิ่งที่ผู้เล่นจะต้องทำคือการไล่ล่า ผู้มาเยือนทั้งหมดให้ได้ก่อนที่ผู้มาเยือนจะออกจากนิวรณ์ หรือ กำจัดผู้คุมไปเสียก่อน หากผู้คุมไม่สามารถโจมตีผู้มาเยือนได้ ผู้คุมจะค่อยๆ ได้รับ "Bloodseek" ซึ่งช่วยให้ผู้คุมเคลื่อนที่เร็วขึ้น หลอด Bloodseek จะสูงสุดอยู่ที่ 5 หลอด ระยะเวลาที่ผู้คุมจะได้รับ Bloodseek ขึ้นอยู่กับผู้คุมที่คุณเล่นด้วย โดยผู้คุมจะสามารถ ทำลายของที่ผู้มาเยือนสามารถตอบโต้ได้เช่น ประตู ล็อกเกอร์ หรือแม้แต่พิธี ซึ่งการทำลายพิธีนั้นจะทำการทำลายเป็นลดเปอร์เซ็นในการสวดของผู้มาเยือนออกไป และเมื่อผู้มาเยือนกำลังจะโจมตี ผู้คุมจะสามารถใช้สกิลป้องกันอาคม กันจากดาเมจต่างๆที่มาจาก อาวุธ ที่อยู่ในมือของผู้มาเยือน หรือ กับดักบางชนิดที่ผู้มาเยือนได้วางได้
โหมดตัดนิวรณ์
โหมดตัดนิวรณ์ หรือ Battle Mode 4v4 เป็นโหมดการเล่นใหม่ที่เพิ่งถูกเพิ่มเข้ามาในเกม โฮมสวีตโฮม ออนไลน์ เป็นโหมดที่ต่างจากโหมด กรงวิญญาณโดยสิ้นเชิง โดยที่จะมีกฎใหม่ๆเข้ามาในการเล่น ซึ่งแต่แบ่งด้วยกันเป็น 2 ฝั่งโดยแต่ละฝั่งจะมีอยู่ด้วยกันทั้งหมด 4 คน โดยผู้เล่นจะสามารถเลือกตัวละครได้ทั้งผู้มาเยือน และ ผู้คุมได้ทั้งหมด โดยเกมนึงจะมีเวลาเล่นอยู่ทั้งหมด 15 นาที โดยจะทำการแข่งระหวางสองทีมระหว่างทีมสีม่วง และ ทีมสีเหลีอง โดยโหมดนี้มีส่วนเกี่ยวข้อง กับเนื้อเรื่องในจักวาล โฮมสวีตโฮมในปัจจุบันเป็นอย่างมาก
โดยทุกคนจะเริ่มต้นมาเป็นผู้มาเยือนที่ทุกคนนั้นได้เลือกไว้ก่อน โดยผู้เล่นจะต้องตามหาพิธี ในโหมดนี้จะไม่มีกล่องอาคมปรากฏ เพราะโหมดนี้ไม่ต้องการอุปกรณ์ทำพิธีเลยแม้แต่น้อย การทำพิธีจะเหมือนกับการทำพิธีในโหมดกรงวิญญาณ แต่แค่จะเร็วกว่ามากๆ พอทำพิธีสำเร็จ ผู้เล่นจะได้รับวิญญาณผู้คุมขึ้นมาโดยเมื่อใช้งาน ผู้เล่นจากผู้มาเยือน จะทำกลายร่างเป็นผู้คุมในระยะเวลาจำกัด ซึ่งจะแปลงได้แค่ 1 คน ต่อ ทีมเท่านั้น และเมื่อหลังจากกลายร่างกลับไปเป็นผู้มาเยือนแล้วจะไม่สามารถแปลงได้อีก จนกว่าเพื่อนร่วมทีมจะได้กลายร่างเป็นผู้คุมแล้วได้กลายร่างกลับมาเป็นผู้มาเยือนแล้วเท่านั้น โดยเมื่อกลายร่างเป็นผู้มาเยือนผู้เล่นจะได้ค่ากรรม (Karma) เอาไว้ และเมื่อกลายร่างกลับเป็นผู้มาเยือน ผู้เล่นจะได้ค่ากรรมนั้นไว้ชั่วคราว และหน้าที่ของผู้คุมคือการกำจัด ผู้มาเยือนในทีมฝั่งตรงข้ามให้ได้เยอะที่สุดก่อนที่เวลาจะหมดโดย การกำจัดผู้มาเยือนฝ่านตรงข้ามได้ 1 ครั้งจะทำให้ทีมของเราได้ 1 คะแนน แล้วถ้าสามารถกำจัดผู้มาเยือนที่มีค่ากรรมอยู่ด้วยล่ะก็จะได้คะแนนตามค่ากรรมของผู้มาเยือนที่ถูกกำจัด ผู้คุมสามารถต่อสู้กับผู้คุมฝั่งตรงข้ามได้อีกด้วยเพื่อเป็นการทำให้ผู้คุมฝ่ายตรงข้ามหยุดชะงัก ส่วนผู้มาเยือนคนอื่นๆก็ยังจะสามารถช่วยทำพิธีต่อเพื่อให้ได้วิญญาณผู้คุม ไว้ใช้เอง หรือให้ผู้คุมของเราได้ใช้เพื่อเพิ่มระยะเวลาของการเป็นผู้คุมให้กับผู้คุมได้ ผู้ม่เยือนจะสามารถกำจัดผู้คุมฝ่ายตรงข้ามได้เช่นเคย แต่ก็จะสามารถ ต่อสู้กับผู้มาเยือนฝั่งตรงข้ามได้อีกด้วยเช่นกัน
ไอเทม
ในตัวเกมจะมีระบบอยู่หลายๆอย่างซึ่งหนึ่งในนั้นก็คือ ไอเทม ซึ่งจะเป็นสิ่งพิเศษที่มีเพืยงแค่่ผู้มาเยือนสามารถทำได้ ซึ่งจะปรากฏได้ตามกล่องแดงรอบๆ แผนที่ โดยทุกๆกล่อยจะมีโอกาศเปิดสิ่งของได้อย่างละ 1 ชิ้น เพื่อนำมากำจัดผู้คุม หรือช่วยทำให้ตัวผู้เล่นมีชีวิตรอด โดยของทั้งหมด จะมีด้วยกันทั้งหมดสองรูปแบบก็คือ ของที่อยู่ในมือของผู้มาเยือน และ กับดักของผู้มาเยือน
เพิร์ก
ผู้มาเยือน และ ผู้คุม ต่างจะสามารถใช้ความสามารถพิเศษได้ โดยแต่ละเพิร์กจะใช้ แต้มสกิลที่ต่างกัน โดยตัวละครทุกตัวจะจำกัดแต้มสกิลที่แตกต่างกัน ทุกตัวละครจะสามารถใส่เพิร์กได้สูงสุด 4 ความสามารถ ซึ่งจะทำให้ตัวละครของพวกเขามีความสามารถพิเศษที่แตกต่างกันระหว่างผู้มาเยือนและผู้คุม ผู้คุมจะไม่สามารถใช้ ความสามารถของผู้มาเยือนได้ และทางผู้มาเยือนก็ไม่สามารถใช้ความสามารถของผู้คุมได้เช่นกัน ตัวอย่างของความสามารถที่ผู้มาเยือนสามารถใช้ได้ก็จะมีความสามารถ ตาเหยี่ยว ที่จะช่วยในการทำพิธีได้เร็วขึ้น หรืออย่าง ปรมจารสายสิญจน์ ที่จะช่วยลดการวางกับดักสายสิญนจน์ได้ไวขึ้นครึ่งนึง ส่วนทางฝั่งของผู้คุม ก็มีความสามารถที่แตกต่างกันอย่างเช่น พ็อลเทอร์ไกสท์ จะทำให้เมื่อใช้สกิล ป้องกันอาคม เมื่อเดินผ่านสิ่งของที่ผู้มาเยือนสามารถผ่านไปได้ (อย่างเช่น: ประตูที่สามารถตอบโต้หรือพังได้ หรือ ผนังที่มีรอยแตก) จะทำการพังโดยทันที โดยที่จะไม่ติดแอนิเมชั่นพังสิ่งของ
ผู้เล่นจะเริ่มมามี "เพิร์กทั่วไป" จำนวนหนึ่งที่ปลดล็อกตั้งแต่เริ่มเกมให้ผู้เล่นได้เรียนรู้ โดยจะปลดล็อกไปเรี่อยๆตามการดำเนินของตัวเกม เมื่อปลดล็อกแล้วจะถูกปลดล็อกในร้านค้าในตัวเกม ผู้เล่นจะสามารถใช้เงินพดด้วง ในการแลกเปลี่ยนมาเป็นเพิร์กที่ต้องการได้
เครื่องราง และ ของขลัง
เมื่อผู้เล่นได้เล่นตัวละครผู้มาเยือน หรือ ผู้คุม ตัวเดิมมาได้แล้วจำนวนหนึ่ง ผู้เล่นจะได้รับ เครื่องรางประจำตัว (Relics) ในฝั่งของ ผู้มาเยือน และ ของขลัง (Curse) ในฝั่งผู้คุม ซึ่งเมื่อได้รับมาแล้วจะสามารถนำเครื่องราง ของขลังให้กับตัวละครอื่นๆได้ และเมื่อให้เครื่องรางของขลังให้กับตัวละครตัวอื่นแล้ว ตัวละครที่ได้รับจะสามารถใช้ความสามารถ ของตัวละครที่เป็นเจ้าของเครื่องรางหรือของขลังนั้นๆ แต่จะใช้ได้ไม่เต็มที่ แต่ถ้าหากได้เล่นตัวละครที่เป็นเจ้าของได้บ่อยขึ้น เครื่องรางของขวัญเหล่านั้นก็จะถูกเพิ่มระดับ โดยที่จะมีทั้งหมด 5 ระดับด้วยกัน ตั้งแต่ 0 ถึง 4 โดยจะต้องเล่นไปเรื่อยๆเพื่อเพิ่มเลเวลของตัวละครจาก 0 ถึง 30 และเมื่อตัวละครถึงเลเวล 30 จะได้เครื่องราง ของขลัง ระดับ 4 และจะสามารถใช้ความสามารถได้เต็มที่ขึ้นได้เรื่อยๆ และเมื่อได้นำเครื่องราง ของขลังไปใช้แล้วเมื่อจบเกมเครื่องรางหรือของขลังจะเสื่อมลง ผู้เล่นจำเป็นที่จะต้องใช้ Repair Kit ในการซ่อมแซมมันจะจะสามารถนำกลับมาใช้ได้อีกครั้ง
ผู้มาเยือน
ในเกมจะมีตัวละครให้ผู้มาเยือนอยู่ทั้งหมด 15 ตัวละคร ณ ขณะนี้ ตัวละครบางตัวได้รับต้นแบบและได้รับความร่วมมือมาจากยูปเบอร์ชื่อดังในไทย ตัวละครทั้งหมดจะถูกจัดเรียงด้านล่างนี้ตามการถูกปล่อยของตัวละคร
ผู้คุม
ในเกมจะมีตัวละครให้ผู้คุมอยู่ทั้งหมด 11 ตัวละคร ณ ขณะนี้ ตัวละครบางตัวได้รับต้นแบบและได้รับความร่วมมือมาจากยูปเบอร์ชื่อดังในไทย ตัวละครทั้งหมดจะถูกจัดเรียงด้านล่างนี้ตามการถูกปล่อยของตัวละคร
การร่วมมือ
ในวันที่ 1 มิถุนายน 2566 ในช่วงก่อนการเปิดตัว โฮมสวีตโฮม ออนไลน์ เนื่องจากปัญหาด้านเทคนิค ตัวเกมได้ร่วมมือกับ ชาตรามือ โดยตัวเกมได้ทำสกินไว้เฉพาะให้กับ นิภา และ ราตรี และเครื่องประดับอีกมากมาก โดยสามารถรับสกินและเครื่องประดับต่างๆได้จากการสุ่มโค้ดที่ได้มาจากการซื้อสินค้าในร้าน ชาตรามือ โดยที่จะมีชาพิเศษสำหรับกิจกรรมนี้คือ ชาพีชราตรี ที่วางขายอยู่ในช่วงนี้
วางจำหน่าย
ตัวเกมได้เริ่มเปิดตัวมาจาก การเปิดเผยตัวอย่างความยาวประมาณ 2 นาที ในท้ายเครดิตของเกม โฮมสวีตโฮม EP.02 โดยตัวละครนั้น มีทั้งจากภาคหลัก และตัวละครใหม่ โดยวางจำหน่ายในพีซี และอาจจะมีการขยายแพลตฟอร์ม และเริ่มเปิดจากเกม โฮมสวีตโฮม: เซอร์ไว ซึ่งได้เริ่มเปิดโอเพนเบต้าในวันที่ 25 มีนาคม 2564 และได้เปิดโอเพนเบต้า 2 ในวันที่ 5 พฤษภาคม 2565 จนมาถึงการเปิดตัว โฮมสวีตโฮม ออนไลน์ เริ่มแรกเดิมทีจะเริ่มได้ทำการเปิดในวันที่ 1 มิถุนายน 2566 แต่เนื่องจากปัญหาผิดพลาดทางเทคนิค ตัวเกมจึงเลื่อนมาแบบไม่มีกำหนดจนได้ออกมาวางจำหน่ายในวันที่ 22 มิถุนายน 2566
ยอดการขาย
ภายใน 7 เดือนแรกของการวางจำหน่าย Home Sweet Home: Survive เวอร์ชัน open beta มียอดดาวน์โหลดรวมทั้งหมด 150,000 ดาวน์โหลด จากเป้าหมายเดิมเพียง 50,000 ดาวน์โหลด เกินเป้าหมาย 3 เท่าหรือ 150% ซึ่งถือว่าเป็นเกม ที่ได้รับความสนใจจากผู้เล่นอย่างสูง ประกอบกับในช่วงสถานการณ์โรคระบาดในครั้งนี้ด้วย
จีที
จีที (GT) สามารถหมายถึง
ฟุตบอลชิงถ้วยพระราชทานควีนสคัพ ครั้งที่ 2
การแข่งขันฟุตบอลชิงถ้วยพระราชทานควีนส์คัพ ครั้งที่ 2 ประจำปี พ.ศ. 2514 เป็นการจัดการแข่งขันฟุตบอลชิงถ้วยพระราชทานควีนสคัพครั้งที่สอง โดย ในครั้งนี้เป็นครั้งแรกที่มีการเชิญสโมสรจากต่างประเทศ เข้าร่วมการแข่งขัน จัดแข่งขันระหว่างวันที่ 1 – 17 ตุลาคม 2514 โดยทำการแข่งขันที่ สนามศุภชลาศัย
สโมสรที่เข้าร่วมการแข่งขัน
{|width=
ควีนสตาร์
หลังจากการแข่งขัน ฟุตบอลฯ ควีนสคัพ จบลง ฝ่ายจัดการแข่งขันจะคัดเลือกนักฟุตบอลที่ทำผลงานได้ดีกับสโมสรในการแข่งขัน และ มารยาทดี มีน้ำใจนักกีฬา โดยในครั้งนี้ได้คัดเลือกมาทั้งหมด 20 คน ประกอบขึ้นเป็น ทีมควีนสตาร์ มีดังนี้ :
เกมกระชับมิตร ควีนสสตาร์
และได้มีการจัดการแข่งขันกระชับมิตรกับ สโมสรพนักงานดับเพลิงของฮ่องกง เมื่อวันที่ 26 ตุลาคม 2514
อู๋ อี๋
มาดามอู๋ อี๋ (ภาษาจีน : 吴仪 ,พินอิน : Wú Yí) เกิดเมื่อ พ.ศ. 2481 ในอู่ฮั่น สาธารณรัฐประชาชนจีน เป็นหนึ่งในสี่รองนายกรัฐมนตรีของจีน นอกจากนี้ นิตยสารฟอบส์ (Forbes) จัดให้เป็นสตรีที่ทรงอำนาจอันดับสองของโลก ทั้งในปี พ.ศ. 2547 และ พ.ศ. 2548 (รองจากกอนโดลีซซา ไรซ์ รัฐมนตรีว่าการกระทรวงการต่างประเทศ สหรัฐอเมริกา)
เมื่อเดือนพฤษภาคม พ.ศ. 2505 อู๋ อี๋ได้เข้าร่วมเป็นสมาชิกพรรคคอมมิวนิสต์จีน และเดือนสิงหาคมปีเดียวกัน ก็จบการศึกษาสาขาการกลั่นปิโตรเลียม จากสถาบันปิโตรเลียมปักกิ่ง โดยได้รับปริญญาวิศวกรรมปิโตรเลียม หลังจบการศึกษาได้ทำงานส่วนใหญ่ด้านปิโตรเลียม ในที่สุดได้เป็นผู้ช่วยผู้จัดการและเลขานุการ ที่บริษัทปิโตรเคมีในปักกิ่ง
อู๋ อี๋ได้รับเลือกเป็นรองนายกเทศมนตรีกรุงปักกิ่ง เมื่อ พ.ศ. 2531 และทำงานในตำแหน่งดังกล่าวกระทั่ง พ.ศ. 2534 หลังจากมีเหตุการณ์รุนแรงที่จัตุรัสเทียนอันเหมิน เมื่อ พ.ศ. 2532 อู๋ อี๋ได้ชักชวนคนงานเหมืองถ่านหินให้ผละงาน หลังจากเพื่อนร่วมงานจำนวนหนึ่งของพวกเขาถูกฆ่าตาย หลังจากปี พ.ศ. 2534 จนถึง พ.ศ. 2541 เธอได้รับตำแหน่งรัฐมนตรีช่วยว่าการกระทรวงการค้าและความสัมพันธ์ทางเศรษฐกิจระหว่างประเทศ, รัฐมนตรีว่าการกระทรวงความร่วมมือทางเศรษฐกิจและการพาณิชย์ระหว่างประเทศ และเป็นกรรมการในคณะกรรมการกลางพรรคคอมมิวนิสต์ คณะที่ 14 และ 15
ในสมัยของนายกรัฐมนตรีจู หรงจี อู๋ อี๋ได้รับการสนับสนุนจากจู หรงจี ให้ดำรงตำแหน่งสภาชิกสภาแห่งรัฐ เมื่อ พ.ศ. 2541 และได้รับแต่งตั้งเป็นรองประธานสภาแห่งรัฐ เมื่อเดือนมีนาคม พ.ศ. 2547 เธอได้ช่วยต่อรองให้สาธารณรัฐประชาชนจีนได้เข้าเป็นสมาชิกองค์การการค้าโลก และจัดระเบียบการให้บริการด้านภาษีศุลกากร หลังจากสหรัฐตำหนิเรื่องปัญหาด้านการละเมิดทรัพย์สินทางปัญญาที่เกิดขึ้นอย่างกว้างขวาง นอกจากนี้อู๋ อี๋ยังได้ลงนามข้อตกลงกับประเทศในเอเชียหลายประเทศ นอกจากนี้ยังได้เดินทางไปสังเกตการณ์ในภูมิภาคตอนใต้หลายแห่งของประเทศด้วย
ในช่วงวิกฤตโรคซารส์ (SARS) อู๋อี๋ได้เข้ามาเป็นรัฐมนตรีกระทรวงสาธารณสุข แทนนายจาง เหวินคัง (ซึ่งถูกปลดออก) โดยได้เข้าเป็นประธานกรรมการแก้วิกฤตดังกล่าว ด้วยการทำงานอย่างโปร่งใส ตรงไปตรงมา ทำให้นิตยสารไทม์ตั้งสมญานามว่า “เทพีแห่งความโปร่งใส” ในฐานะที่ทำหน้าที่ผู้นำในภาวะวิกฤตโรคซารส์ และจัดเป็นหนึ่งใน 100 บุคคลที่ทรงอิทธิพลที่สุดในปี พ.ศ. 2547 ในช่วงที่พบโรคซารส์นี้ อู๋ได้เป็นปฏิเสธอย่างรุนแรง ในการมีส่วนร่วมขององค์การอนามัยโลกในจีน ระหว่างการประชุมสามัญขององค์การอนามัยโลก ทั้งยังมีการออกอากาศภาพข่าวอย่างกว้างขวางในไต้หวัน ที่อู๋ อี๋และคณะอย่างเป็นทางการของเธอได้ปฏิเสธคำถามของตัวแทนจากไต้หวัน ในช่วงที่สื่อมวลผลไต้หวันเข้าสัมภาษณ์
สื่อมวลชนจีนบางรายเรียกอู๋ อี๋ ว่า สตรีเหล็กแห่งจีน ถือว่าเป็นผู้ที่หนักแน่น เด็ดขาด ตรงไปตรงมา แม้ผมจะเริ่มหงอกขาว แต่ก็ไม่ยอมย้อมผมเหมือนเพื่อนร่วมงานคนอื่นๆ ทั้งยังครองสถานภาพโสดจนปัจจุบัน
แนร์เกซี (อาหาร)
แนร์เกซี เป็นอาหารอิหร่านที่ทำมาจากไข่, หัวหอมทอด และปวยเล้ง ปรุงด้วยเกลือ, กระเทียม และพริกไทยดำ แนร์เกซีเป็นไข่เจียวปวยเล้งชนิดหนึ่งที่นิยมรับประทานเป็นอาหารเช้า
ชาวโปแลนด์
ชาวโปแลนด์ หรือ ชาวโปล (Polacy เอกพจน์ Polak, Polish people หรือ Poles) เป็นกลุ่มชาติพันธุ์ในกลุ่มชนสลาฟตะวันตกที่ตั้งถิ่นฐานอยู่ในปัจจุบันคือโปแลนด์ ชาวโปแลนด์บางครั้งก็จะได้รับการบรรยายว่าเป็นผู้ที่มีวัฒนธรรมโปแลนด์ร่วมกัน และสืบเชื้อสายโปแลนด์ ศาสนาส่วนใหญ่เป็นโรมันคาทอลิก ชาวโปแลนด์อาจจะมหาหมายถึงทั้งผู้ที่ตั้งถิ่นฐานอยู่ในโปแลนด์เองที่มีเชื้อสายโปแลนด์หรือชาติพันธุ์อื่น นอกจากนั้นก็ยังมีกลุ่มชนชาวโปแลนด์พลัดถิ่น (Polonia) ที่ไปตั้งหลักแหล่งทั่วไปในยุโรปตะวันตก ยุโรปตะวันออก ทวีปอเมริกา และออสเตรลีย
ไชนาเรดิโออินเตอร์เนชันแนล
ไชนาเรดิโออินเตอร์เนชันแนล (China Radio International, CRI; ; ก่อนหน้านี้เรียกว่า Radio Beijing และชื่อแรกก่อตั้งคือ Radio Peking) ก่อตั้งขึ้นเมื่อ 3 ธันวาคม ค.ศ. 1941 เป็นสถานีวิทยุกระจายเสียงนานาชาติของรัฐบาลสาธารณรัฐประชาชนจีน ปัจจุบันมีสำนักงานใหญ่อยู่ที่ Babaoshan ตำบลหนึ่งในกรุงปักกิ่ง
CRI แสดงจุดยืนของรัฐบาลจีนในทางการเมือง อาทิ ฐานะทางการเมืองของไต้หวัน ดาไลลามะ ฯลฯ CRI พยายามส่งเสริมความสัมพันธ์อันดีระหว่างจีนและนานาอารยประเทศ  ในฐานะเครื่องมือในการโฆษณาต่อชาวโลกเช่นเดียวกับ Voice of America, BBC World Service และ Radio Australia CRI  มีบทบาทสำคัญในกลยุทธ soft power ของรัฐบาลจีน
CRI มีสำนักงานในต่างประเทศ 30 แห่งและกระจายเสียงรายการ 1,520 ชั่วโมงต่อวัน (24 ชั่วโมงเป็นภาษาอังกฤษ) ประกอบไปด้วย ข่าว เรื่องราวปัจจุบัน สารคดี การเมือง เศรษฐกิจ วัฒนธรรม วิทยาศาสตร์และเทคโนโลยี เครื่องส่งคลื่นสั้นกว่า 50 เครื่องใช้ในการกระจายเสียงไป ซึ่งครอบคลุมพื้นที่ส่วนใหญ่ของโลก ทั้งยังกระจายเสียงผ่านอินเทอร์เน็ตและดาวเทียมอีกด้วย บางรายการถูกกระจายเสียงต่อผ่านวิทยุเอฟเอ็มและเอเอ็มท้องถิ่นทั่วโลก
ประวัติ
จีนเริ่มมีวิทยุในคริสต์ทศวรรษ 1920 และ 1930 แต่มีเพียงไม่กี่ครอบครัวเท่านั้นที่มีเครื่องรับวิทยุ ไม่กี่เมืองเท่านั้นที่มีสถานีวิทยุเอกชน การใช้วิทยุส่วนใหญ่เป็นไปเพื่อจุดประสงค์ทางการเมือง โดยเฉพาะในระดับท้องถิ่น
พรรคคอมมิวนิสต์จีนเริ่มใช้วิทยุใน Yanan เมื่อเดือนมีนาคม ค.ศ. 1940 โดยเครื่องส่งที่นำเข้ามาจากมอสโก Xinhua New Chinese Radio (XNCR) ออกอากาศจาก Yanan เมื่อ 30 ธันวาคม ค.ศ. 1940 XNCR ขยายพื้นที่การส่งออกไปเป็นวงกว้างหลัง ค.ศ. 1945 และเริ่มมีรายการที่เป็นรูปร่างแบบแผน ซึ่งประกอบไปด้วย ข่าว ประกาศจากราชการ เรื่องเกี่ยวกับสงคราม ศิลปะ และวรรณกรรม
การกระจายเสียงในภาคภาษาอังกฤษเริ่มขึ้นเมื่อง 11 กันยายน ค.ศ. 1947 จากถ้ำแห่งหนึ่งใน Shahe ในเทือกเขา Taihang Mountains, ขณะที่จีนกำลังอยู่ระหว่างสงครามกลางเมือง การกระจายเสียงป่าวประกาศให้โลกรู้ถึงมุมมองทางการเมืองและวัฒนธรรมของจีน และพื้นที่ที่ยึดมาได้ใหม่จากสงคราม สถานีได้ย้ายออกจากเทือกเขา Taihang ไปยังเมืองหลวงกรุงปักกิ่งเมื่อมีการก่อตั้งสาธารณรัฐประชาชนจีนเมื่อ ค.ศ. 1949 ได้เปลี่ยนชื่อเป็น Radio Peking เมื่อ 10 เมษายน ค.ศ. 1950 และ Radio Beijing ใน ค.ศ. 1983 เมื่อวันที่ 1 มกราคม ค.ศ. 1993 จึงเปลี่ยนชื่ออีกครั้งเป็น China Radio International เพื่อป้องกันความสับสนกับวิทยุท้องถิ่นในปักกิ่ง
อันเดรอา เมซา
อัลมา อันเดรอา เมซา การ์โมนา (Alma Andrea Meza Carmona; เกิด 13 สิงหาคม ค.ศ. 1994) เป็นนางแบบและนางงามชาวเม็กซิโกผู้ที่ได้รับตำแหน่งนางงามจักรวาล 2020 โดยเธอเป็นนางงามจากประเทศเม็กซิโกคนที่สามที่ได้รับตำแหน่งนางงามจักรวาล ซึ่งเธอเคยได้รับตำแหน่งเมฆิกานาอูนิเบร์ซัล 2020 และมิสเวิลด์เม็กซิโก 2017 และได้รับตำแหน่งรองชนะเลิศอันดับหนึ่งในมิสเวิลด์ 2017
มิสเม็กซิโก 2017
เมซาได้ริเริ่มการประกวดนางงามในปี 2016 หลังจากที่เธอได้รับเลือกเป็นตัวแทนของเมืองชีวาวาในมิสเวิลด์เม็กซิโก 2016 นี่เป็นครั้งแรกของการประกวดหลังจากนูเอสตราเบเยซาเมฆิโกสูญเสียใบอนุญาตสำหรับการจัดการประกวดมิสเวิลด์ ในการประกวดครั้งนี้ เมซาก็ได้รับตำแหน่งชนะเลิศ นอกจากนี้เมซายังได้รับรางวัลสปอร์ตชาลเลนจ์ชนะเลิศในการประกวดครั้งนี้อีกด้วย
มิสเวิลด์ 2017
หลังจากชนะการประกวดมิสเม็กซิโก 2017 เมซาได้เป็นตัวแทนของประเทศเม็กซิโกในการประกวดครั้งที่ 67 ของมิสเวิลด์ หรือมิสเวิลด์ 2017 ที่จัดขึ้นในวันที่ 18 ธันวาคม ค.ศ. 2017 ที่ซานย่าซิตีอารีนา ซานย่า ประเทศจีน ในกิจกรรมก่อนการประกวด เมซาชนะในกลุ่มที่ 16 เฮดทูเฮดชาลเลนจ์ ซึ่งทำให้เธอเข้ารอบ 40 คนสุดท้ายโดยอัตโนมัติ นอกจากนี้ เธอยังได้รับรางวัลรองชนะเลิศอันดับที่ 4 ในการแข่งขันความสามารถพิเศษอีกด้วย
ในระหว่างรอบชิงชนะเลิศของการแข่งขัน เมซาก้าวจากสี่สิบอันดับแรกไปสู่ห้าอันดับแรก หลังจากไปถึงห้าอันดับแรก จูเลีย มอร์ลีย์ ประกาศว่าเมซาได้รับรางวัลรองชนะเลิศอันดับ 1 ตามหลังผู้ชนะ มานูชี ชิลลา จากประเทศอินเดีย นอกเหนือจากรองชนะเลิศอันดับ 1 ของเธอแล้ว เมซายังได้รับตำแหน่งมิสเวิลด์อเมริกาอีกด้วย โดยเธอได้รับตำแหน่ง คอนติเนนทอลควีนส์ออฟบิวตีปี 2017
เมฆิกานาอูนิเบร์ซัล 2020
ในปี 2020 เมซาได้รับตำแหน่งเมฆิกานาอูนิเบร์ซัล ชีวาวา 2020 ทำให้เธอเป็นตัวแทนในการประกวดเมฆิกานาอูนิเบร์ซัล 2020 ระหว่างกิจกรรมก่อนการประกวด เมซาชนะ 6 ชาลเลนจ์รวมทั้งการแข่งขันกีฬา รอบชิงชนะเลิศวันที่ 29 พฤศจิกายน ค.ศ. 2020 ณ เมืองเกเรตาโรและแล้วเมซาได้รับตำแหน่งชนะเลิศ
นางงามจักรวาล 2020
หลังจากการประกวดเมฆิกานาอูนิเบร์ซัล 2020 เมซาได้เป็นตัวแทนในการประกวดนางงามจักรวาล 2020 รอบชิงชนะเลิศวันที่ 16 พฤษภาคม ค.ศ. 2021 ณ ฮาร์ดร็อกไลฟ์ ภายในเซมิโนลฮาร์ดร็อกโฮเท็ลแอนด์คาสิโน ฮอลลีวูด รัฐฟลอริดา สหรัฐ หลังจากเลื่อนจากปลายปี 2020 เป็นพฤษภาคม 2021 เนื่องจากการระบาดทั่วของโควิด-19 เมซาได้รับรางวัลชนะเลิศ และโซซีบีนี ทุนซีได้สวมมงกุฎให้แก่เธอ เมซากลายเป็นนางงามจักรวาลคนที่สามของประเทศเม็กซิโก นับจากลูปิตา ยอนส์ ในปี 1991 และฆิเมนา นาบาร์เรเต ในปี 2010
ด้วยชัยชนะของ เมซาในนางงามจักรวาล 2020 นับเป็นปีที่สองติดต่อกันของเม็กซิโกใน 3 อันดับแรกหลังจากโซฟิอา อารากอน เมฆิกานาอูนิเบร์ซัล 2019 เป็นรองอันดับสองใน นางงามจักรวาล 2019
สิทธิ เศวตศิลา
พลอากาศเอก สิทธิ เศวตศิลา (7 มกราคม พ.ศ. 2462 - 5 ธันวาคม พ.ศ. 2558) เป็นทหารอากาศและนักการเมืองชาวไทย อดีตองคมนตรีในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร อดีตรองนายกรัฐมนตรี, อดีตรัฐมนตรีประจำสำนักนายกรัฐมนตรี อดีตรัฐมนตรีว่าการกระทรวงการต่างประเทศ อดีตเลขาธิการสำนักงานสภาความมั่นคงแห่งชาติ และ อดีตประธานคณะมนตรีความมั่นคงแห่งสหประชาชาติ (พฤษภาคม พ.ศ. 2528) โดยควบตำแหน่งกับ หม่อมหลวงพีระพงศ์ เกษมศรี
ประวัติ
พลอากาศเอก สิทธิ เกิดเมื่อวันที่ 7 มกราคม พ.ศ. 2462 ที่จังหวัดพระนคร ในบ้านหลังวัดชนะสงคราม เป็นบุตรของมหาอำมาตย์ตรี พระยาวันพฤกษ์พิจารณ์ (ทองคำ เศวตศิลา) และคุณหญิงขลิบ วันพฤกษ์พิจารณ์ (สกุลเดิม บุนนาค) เป็นหลานปู่ของนายเฮนรี อาลาบาศเตอร์ หลานตาของเจ้าพระยาสุรพันธ์พิสุทธิ์ (เทศ บุนนาค) และเหลนของสมเด็จเจ้าพระยาบรมมหาประยูรวงศ์ (ดิศ บุนนาค) มีพี่น้อง ดังนี้
พลอากาศเอก สิทธิ สมรสกับเภสัชกรหญิง ท่านผู้หญิงธิดา เศวตศิลา มีบุตรธิดา 4 คน ได้แก่
พลอากาศเอก สิทธิ เศวตศิลา สำเร็จการศึกษาเบื้องต้นจากโรงเรียนวัดสุทัศน์ จังหวัดพระนคร ระดับมัธยมศึกษาจากโรงเรียนเซนต์คาเบรียล, โรงเรียนวัดราชบพิธ, โรงเรียนสวนกุหลาบวิทยาลัย และโรงเรียนมหาวชิราวุธสงขลา
ในระดับอุดมศึกษาพลอากาศเอก สิทธิ สอบเข้า คณะวิศวกรรมศาสตร์ จุฬาลงกรณมหาวิทยาลัย ปี พ.ศ. ๒๔๘๑ โดยสอบได้เป็นที่ ๑ ของรุ่น เมื่อเรียนถึงปี ๓ ได้รับทุนกองทัพอากาศ ไปศึกษาวิชา Metallurgy Engineering สำเร็จการศึกษาได้ทั้ง ปริญญาตรี และปริญญาโทวิศวกรรมศาสตร์ โลหะวิทยา จากสถาบันเอ็มไอที (Massachusetts Institute of Technology; ตัวย่อ: MIT) สหรัฐอเมริกา
ในระหว่างศึกษาที่สหรัฐอเมริกา เกิดสงครามโลกครั้งที่สอง และเข้าร่วมกับขบวนการเสรีไทย ทำงานร่วมกับสำนักบริการด้านยุทธศาสตร์ (Office of Strategic Services; ตัวย่อ: OSS) ของสหรัฐอเมริกาอย่างใกล้ชิด ขณะที่อายุเพียง 25 ปี โดยอาสาสมัครเองเป็นรุ่นที่ 2 ได้รับภารกิจกระโดดร่มลงที่กรุงเทพมหานคร เพื่อนำคริสตัลหรือสมุดรหัสส่งต่อแก่ขบวนการเสรีภายในประเทศ ซึ่งมีส่วนที่ทำให้ประเทศไทยรอดพ้นจากสภาพการเป็นประเทศผู้แพ้สงครามในที่สุด
บทบาททางการเมือง
พลอากาศเอก สิทธิ เข้าสู่แวดวงการเมืองครั้งแรกในฐานะล่ามแปลภาษาในคณะกรรมการนเรศวร ซึ่งเป็นคณะกรรมการรับความช่วยเหลือจากรัฐบาลสหรัฐอเมริกาให้แก่กรมตำรวจ ในยุคที่มี พลตำรวจเอก เผ่า ศรียานนท์ เป็นอธิบดี และต่อมาได้รับตำแหน่งอธิบดีกรมประมวลราชการแผ่นดิน (ปัจจุบัน คือ สำนักข่าวกรองแห่งชาติ) ในปี พ.ศ. 2497
ในวันที่ 1 มกราคม พ.ศ. 2500 ได้รับพระราชทานยศพลอากาศจัตวาด้วยอายุเพียง 37 ปี นับว่าเป็นนายพลอายุน้อยที่สุดในกองทัพอากาศขณะนั้น ในวันที่ 1 ตุลาคม พ.ศ. 2516 ได้รับตำแหน่งเป็นรองเลขาธิการสภาความมั่นคงแห่งชาติ
หลังเหตุการณ์ 14 ตุลาคม พ.ศ. 2516 ได้รับแต่งตั้งเป็นสมาชิกสภานิติบัญญัติแห่งชาติในปีเดียวกัน และได้มีพระบรมราชโองการโปรดเกล้าฯ แต่งตั้งให้ดำรงตำแหน่ง เลขาธิการสภาความมั่นคงแห่งชาติ เมื่อวันที่ 11 ธันวาคม พ.ศ. 2517 ขณะมียศพลอากาศตรี และได้มีพระบรมราชโองการโปรดเกล้าฯ พระราชทานยศพลอากาศโทเมื่อวันที่ 1 ตุลาคม พ.ศ. 2517 ต่อมาได้เป็นรัฐมนตรีประจำสำนักนายกรัฐมนตรี ในรัฐบาล พลเอก เกรียงศักดิ์ ชมะนันท์ และได้รับพระราชทานยศพลอากาศเอกเมื่อวันที่ 30 มกราคม พ.ศ. 2523 ต่อมาได้เป็นรัฐมนตรีว่าการกระทรวงการต่างประเทศในรัฐบาล พลเอก เปรม ติณสูลานนท์ ติดต่อกันนานถึง 10 ปี เป็นรองนายกรัฐมนตรี รวมไปถึงรัฐบาล พลเอก ชาติชาย ชุณหะวัณ และ เป็นอดีตประธานคณะมนตรีความมั่นคงแห่งสหประชาชาติ เมื่อพฤษภาคม พ.ศ. 2528
และได้เป็นสมาชิกพรรคกิจสังคม และสมาชิกสภาผู้แทนราษฎรกรุงเทพมหานคร 2 สมัย ในการเลือกตั้งปี พ.ศ. 2526 และ พ.ศ. 2529 และเป็นหัวหน้าพรรคกิจสังคม ก่อนที่จะยุติบทบาททางการเมืองในปี พ.ศ. 2534 หลังการรัฐประหาร กระทั่งวันที่ 24 ธันวาคม ปีเดียวกัน พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯแต่งตั้งให้เป็นองคมนตรีพร้อมกับนาย จุลนภ สนิทวงศ์ ณ อยุธยา
บทบาทในฐานะองคมนตรี
พลอากาศเอกสิทธิ ถือเป็นบุคคลหนึ่งที่ต่อต้านอำนาจของทักษิณ ชินวัตร เขามีความไม่สบายใจต่อการดำรงอยู่ของอำนาจฝ่ายทักษิณอยู่ตลอดเวลา โดยเขามองว่าทักษิณ เป็นภัยคุกคามอย่างใหญ่หลวงต่อราชอาณาจักรที่มีกษัตริย์เป็นศูนย์กลาง
จากเอกสารโทรเลขในเว็บไซต์วิกิลีกส์ ระบุว่า ในปี พ.ศ. 2551 องคมนตรีสิทธิได้เสนอให้สมัคร สุนทรเวช ลาออก หรือยุบสภา แต่ก็ไม่ได้รับการตอบสนอง ดังนั้นสิทธิจึงเตรียมแผนการที่จะถอดสมัคร สุนทรเวช ออกจากตำแหน่ง โดยวางตำแหน่งนายกรัฐมนตรีคนต่อไปคืออานันท์ ปันยารชุน ในการนี้จะต้องแก้ไขรัฐธรรมนูญบางมาตราเพื่ออนุญาตให้ผู้ไม่ได้เป็นสมาชิกสภาผู้แทนราษฎรสามารถเป็นนายกรัฐมนตรี สิทธิเตรียมเสนอแผนดังกล่าวต่อพระบาทสมเด็จพระมหาภูมิพลอดุลยเดชมหาราช ณ วังไกลกังวล ในเย็นวันที่ 3 กันยายน พ.ศ. 2551 แต่ในขั้นต้น นายอานันท์ และพลเอกอนุพงษ์ เผ่าจินดา ผู้บัญชาการทหารบก ยังไม่ตอบรับข้อเสนอของสิทธิ แผนการนี้มีผู้ร่วมสนับสนุนหลายคน หนึ่งในนั้นปรากฏชื่อของ ปราโมทย์ นาครทรรพ และยังมีนายทหารอากาศระดับสูง ตลอดจนตุลาการศาลรัฐธรรมนูญคนหนึ่ง อย่างไรก็ตาม ไม่ปรากฏหลักฐานว่า แผนการดังกล่าวได้รับการอนุมัติจากพระบาทสมเด็จพระมหาภูมิพลอดุลยเดชมหาราช บรมนาถบพิตรหรือไม่ แต่อย่างไรก็ตาม ในอีกหกวันต่อมา ศาลรัฐธรรมนูญก็ปลดนายสมัคร สุนทรเวช ออกจากตำแหน่งนายกรัฐมนตรี
ในช่วงที่นายอภิสิทธิ์ เวชชาชีวะ เป็นนายกรัฐมนตรี องคมนตรีสิทธิมองว่าอภิสิทธิ์ใช้เวลาอยู่บนโพเดียมมากเกินไป จนไม่มีเวลาที่จะสร้างทีมงานที่มีประสิทธิภาพ นอกจากนี้องคมนตรีสิทธิยังพยายามแทรกแซงให้กองทัพปลดพลตรีขัตติยะ สวัสดิผล ซึ่งเขามองเป็น "ทหารนอกแถว" ออกจากราชการ องคมนตรีสิทธิมองว่าพลเอกอนุพงษ์ไร้ความสามารถในการควบคุมพลตรีขัตติยะ องคมนตรีสิทธิมองว่าพลเอกประยุทธ์ จันทร์โอชา รองผู้บัญชาการทหารบก น่าจะสามารถจัดการเรื่องต่างๆได้ดีกว่าพลเอกอนุพงษ์
ถึงแก่อสัญกรรม
พลอากาศเอก สิทธิ เศวตศิลา ถึงแก่อสัญกรรม เมื่อวันที่ 5 ธันวาคม พ.ศ. 2558 เวลา 05.30 น. ด้วยอาการติดเชื้อในกระแสเลือด สิริอายุ มีพิธีพระราชทานเพลิงศพเมื่อวันที่ 26 มิถุนายน พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อ้างอิง
4. หนังสือ "ผ่านร้อน ผ่านหนาว พล.อ.อ.สิทธิ เศวตศิลา"
เฮนรี จอร์จ
เฮนรี จอร์จ (Henry George; 2 กันยายน ค.ศ. 1839 — 29 ตุลาคม ค.ศ. 1897) เป็นนักเศรษฐศาสตร์การเมืองชาวอเมริกัน ผู้เขียนหนังสือ เรื่อง Progress and Poverty และได้เขียนบทความต่าง ๆ เกี่ยวกับที่ดินไว้มากมาย หนังสืออื่น ๆ ของเฮนรี จอร์จที่ควรกล่าวถึงคือ Social Problems, Protection or Free Trade ซึ่งได้มีการอ่านทั้งเล่มและบันทึกไว้ในบันทึกของสภาผู้แทนราษฎรสหรัฐอเมริกา, The Condition of Labor ซึ่งเป็นจดหมายเปิดผนึกถึงสันตะปาปาเพื่ออธิบายตอบสาส์นเวียนของพระองค์ และ The Science of Political Economy ซึ่งพิมพ์หลังมรณะ
ประวัติโดยสังเขป
เฮนรี จอร์จเกิดที่ฟิลาเดลเฟีย เขาเรียนจบเพียงประถม 6 เพราะความยากจน ต้องหยุดการเรียนขณะอยู่ชั้นมัธยม 1 แล้วก็ออกทำงานเป็นเด็กรับใช้ (cabin boy) ในเรือสินค้า ซึ่งเดินทางรอบโลก แต่ในการเดินทางไปกับเรือสินค้าครั้งที่ 2 ในฐานะกะลาสีชั้นสามารถ (able seaman) จอร์จก็ลาออกมาเป็นช่างเรียงพิมพ์ แล้วก็ได้เป็นผู้รายงานข่าว ผู้เขียนบทบรรณาธิการของ นสพ.ซานฟรานซิสโกไทมส์ บรรณาธิการจัดการ และยังเขียนเรื่องให้นิตยสารต่าง ๆ อีกด้วย ความรู้ความสามารถของจอร์จเกิดจากความช่างสังเกตและการพากเพียรศึกษาด้วยตนเอง
เมื่อเดินทางจากซานฟรานซิสโกไปทำงานที่นิวยอร์ก จอร์จได้เห็นความยากจนร้ายแรงในเมืองใหญ่ทั้ง ๆ ที่ในเมืองใหญ่ปรากฏทรัพย์สินมหาศาล จึงเกิดแรงบันดาลใจให้ค้นหาสาเหตุของความแตกต่างนี้ เขาได้พบว่า อุตสาหกรรมปฏิวัติ ซึ่งคือการเปลี่ยนแปลงรูปแบบการผลิตจากระบบครัวเรือนมาเป็นระบบโรงงานเพราะความก้าวหน้าอย่างมโหฬารของเครื่องจักรกลที่ช่วยเพิ่มผลผลิต กลับทำให้คนงานเดือดร้อนจากค่าแรงต่ำ และค่าแรงทั่วไปมีแต่แนวโน้มจะต่ำลงในขณะที่ที่ดินแพงขึ้น การเก็งกำไรกักตุนที่ดินยิ่งทำให้หาที่ดินทำกินและหางานทำยากมากขึ้น ค่าแรงยิ่งต่ำ และทำให้วัฏจักรเศรษฐกิจแกว่งตัวรุนแรง
ในชั้นแรก จอร์จได้ใช้เวลา 4 เดือนในปี 1871 เขียนหนังสือขนาดเล็ก 48 หน้า เรื่อง Our Land and Land Policy พิมพ์ 1,000 เล่ม แต่ไม่ได้รับความสนใจมากนัก หลังจากนั้นกว่า 6 ปี คือในปี 1877 เขาจึงเริ่มเขียนหนังสือ Progress and Poverty ขนาด 565 หน้าเพื่ออธิบายสาเหตุและวิธีแก้ไขความยากจนให้ละเอียดยิ่งขึ้น ใช้เวลา 1 ปี 7 เดือนจึงเขียนจบ พิมพ์ครั้งแรกปี 1879 เมื่อรวมกับการปาฐกถาในสหรัฐฯ เอง สกอตแลนด์ อังกฤษ ไอร์แลนด์ ฝรั่งเศส ออสเตรเลีย และนิวซีแลนด์ รวมทั้งการโต้วาทีกับพรรคสังคมนิยมในนิวยอร์กและลอนดอน และการเขียนหนังสือและบทความจำนวนมาก ก็ทำให้เขามีชื่อเสียงในขณะที่เขามีชีวิตอยู่ เป็นลำดับ 3 ของสหรัฐฯ ต่อจาก Thomas Edison และ Mark Twain
เฮนรี จอร์จตาย 4 วันก่อนการเลือกตั้งนายกเทศมนตรีนครนิวยอร์ก ซึ่งเขาเข้าสมัครรับเลือกตั้งด้วยเป็นครั้งที่ 2 ห่างจากครั้งแรก 11 ปี (ครั้งแรกเขาแพ้ Abram S. Hewitt แต่ชนะ Theodore Roosevelt ผู้ซึ่งต่อมาได้เป็นประธานาธิบดีสหรัฐฯ) การสมัครรับเลือกตั้งทั้งสองครั้งเพราะสหภาพแรงงานขอร้อง งานศพของจอร์จมีผู้คนกว่าแสนคนมาเคารพศพและร่วมขบวนศพไปยังสุสานใน Brooklyn
หนังสือ Progress and Poverty ที่ลือลั่นและขายดีในสมัยของจอร์จเองได้รับการแปลเป็นภาษาต่าง ๆ มากมาย และกลุ่มผู้นิยมจอร์จได้ใช้เป็นตำราสั่งสอนกันต่อ ๆ มาจนถึงปัจจุบัน และใน ค.ศ. 1963 ห้องสมุดทำเนียบขาวได้เลือกหนังสือนี้ไว้ในกลุ่มหนังสืออเมริกันดีเด่น เฮนรี จอร์จเองก็ได้รับการยกย่องจากบุคคลสำคัญจำนวนมาก สำหรับองค์การเอกชนในประเทศต่าง ๆ ที่สนับสนุนแนวคิดของเฮนรี จอร์จ มีปรากฏอยู่ในเว็บไซต์ International Directory of Georgist Organizations ที่ http://www.cgocouncil.org/showcgo.php
ทฤษฎีและแนวความคิด
เฮนรี จอร์จเห็นปัญหาความยากจน สาเหตุ และวิธีแก้ไขพอกล่าวได้อย่างสั้น ๆ ดังนี้
ปัญหาความยากจนจาก *ระบบ* ของรัฐเอง
1. ความก้าวหน้าอย่างมโหฬารของเครื่องจักรกลที่ช่วยเพิ่มผลผลิต กลับทำให้คนงานยากจนจากค่าแรงต่ำ
2. ค่าแรงทั่วไปมีแต่จะต่ำลงในขณะที่ที่ดินกลับมีแนวโน้มแพงขึ้น เพราะความเจริญก้าวหน้าของส่วนรวมไปเพิ่มราคาให้ที่ดิน
3. การเก็งกำไรกักตุนที่ดินยิ่งทำให้ที่ดินแพง หาที่ดินทำกินและหางานทำยากมากขึ้นไปอีก ค่าแรงยิ่งต่ำ และทำให้วัฏจักรเศรษฐกิจแกว่งตัวรุนแรง ก่อความเดือดร้อนทุกข์ยากมากขึ้น
1. รัฐปล่อยให้เอกชนถือกรรมสิทธิ์ที่ดินโดยเก็บภาษีเพียงเล็กน้อย
2. ทำให้รัฐต้องเก็บภาษีจากการลงแรงลงทุนของแต่ละบุคคลเป็นส่วนใหญ่ ยิ่งเป็นการลดรายได้ของเอกชน และเพิ่มต้นทุนการผลิตทำให้ค่าครองชีพสูง
3. ถ้าปล่อยไว้ ไม่แก้ไข เจ้าของที่ดินยิ่งได้ประโยชน์ คนจนยิ่งเดือดร้อน
วิธีแก้ไข
1. ยกเลิกภาษีทั้งหลายที่เป็นภาระแก่การลงแรงลงทุน เช่น ภาษีเงินได้ ภาษีมูลค่าเพิ่ม
2. เก็บภาษีมูลค่าที่ดินเท่าหรือเกือบเท่าค่าเช่ารายปีที่ควรเป็น
เฮนรี จอร์จกล่าวโจมตีการปล่อยให้เอกชนได้ประโยชน์จากกรรมสิทธิ์ที่ดินอย่างยืดยาว แต่พอถึงข้อเสนอแก้ความยากจนจากความไม่ยุติธรรมนี้เขากลับเสนอเพียงให้เก็บภาษีมูลค่าที่ดินเท่ากับค่าเช่าที่ดินรายปีและยกเลิกภาษีอื่น ๆ เหตุผลของเขาคือ:--
“ข้าพเจ้าไม่เสนอให้ซื้อหรือริบกรรมสิทธิ์ของเอกชนในที่ดิน กรณีแรกจะเป็นการไม่ยุติธรรม กรณีที่สองไม่เป็นสิ่งจำเป็น จงปล่อยให้บุคคลที่ยึดถือที่ดินอยู่ขณะนี้ยังคงมีกรรมสิทธิ์ในสิ่งที่เขาพอใจจะเรียกว่าที่ดิน ‘ของเขา’ ต่อไปถ้าเขาต้องการ ปล่อยให้เขาเรียกมันต่อไปว่าเป็นที่ดิน ‘ของเขา’ ปล่อยให้เขาซื้อขายและให้เป็นมรดกและทำพินัยกรรมยกให้กันได้ เราอาจจะปล่อยให้พวกเขาเก็บเปลือกไว้ได้โดยไม่มีอันตรายถ้าเราเอาเนื้อในออกมาแล้ว ไม่จำเป็นจะต้องริบที่ดิน จำเป็นแต่เพียงจะต้องริบค่าเช่าเท่านั้น
“ทั้งการที่จะเก็บค่าเช่ามาเป็นสาธารณประโยชน์นั้นก็ไม่จำเป็นว่ารัฐจะต้องเข้าไปเกี่ยวข้องกับการให้เช่าที่ดินด้วย ซึ่งมีทางทำให้เกิดฉันทาคติ การสมรู้ยินยอม และการฉ้อราษฎร์บังหลวงขึ้นได้ ไม่จำเป็นจะต้องจัดตั้งจักรกลใหม่ขึ้นมาอีกแต่ประการใด จักรกลเช่นนี้มีอยู่แล้ว แทนที่จะขยายมันออก ทั้งหมดที่เราจะต้องทำก็คือทำให้มันง่ายขึ้นและลดขนาดของมันลงเท่านั้น โดยการให้เจ้าของที่ดินได้รับเปอร์เซนต์จากค่าเช่าบ้าง ซึ่งอาจจะน้อยกว่ามูลค่าและความสูญเสียในการที่องค์การของรัฐจะเป็นผู้ให้เช่าที่ดินเองมาก และโดยการใช้ประโยชน์จากจักรกลที่มีอยู่แล้วนี้ เราก็อาจจะทำให้เกิดสิทธิของส่วนรวมร่วมกันในที่ดินได้โดยการ เก็บค่าเช่ามาเป็นสาธารณประโยชน์ ซึ่งไม่ทำให้เกิดการตื่นเต้นสะดุ้งสะเทือนกัน
“เราได้เก็บค่าเช่าแล้วเป็นบางส่วนในรูปของภาษี เราเพียงแต่จะต้องเปลี่ยนแปลงวิธีการเก็บภาษีบางประการเท่านั้นเพื่อให้ได้ค่าเช่าทั้งหมด
"เพราะฉะนั้นสิ่งที่ข้าพเจ้าเสนอในฐานะวิธีแก้ไขง่าย ๆ แต่ได้ผลใหญ่หลวง ซึ่งจะยกค่าแรงขึ้นสูง  เพิ่มผลตอบแทนของทุน   กำจัดความข้นแค้น   ยกเลิกความยากจน   ทำให้มีงานรายได้ดีว่างสำหรับผู้ใดก็ตามที่ต้องการงานทำ  ทำให้ไม่มีขอบเขตจำกัดพลังความสามารถของมนุษย์  ทำให้อาชญากรรมลดลง  ยกระดับศีลธรรม รสนิยม และสติปัญญา  ทำให้การปกครองบริสุทธิ์หมดจดขึ้น และทำให้อารยธรรมเจริญสูงส่งยิ่งขึ้น  เหล่านี้ ก็คือ – การริบเอาค่าเช่าโดยการเก็บภาษี
"โดยวิธีนี้ รัฐก็จะกลายเป็นเจ้าของที่ดินทั่วไปได้โดยไม่ต้องเรียกตนเองเช่นนั้น และโดยไม่ต้องรับหน้าที่ใหม่แม้แต่ประการเดียว  โดยรูปแบบแล้ว กรรมสิทธิ์ในที่ดินจะยังคงเป็นอยู่เหมือนกับในขณะนี้  ไม่จำเป็นจะต้องทำให้เจ้าของที่ดินหมดสภาพความเป็นเจ้าของ  และไม่จำเป็นจะต้องจำกัดปริมาณที่ดินที่ผู้หนึ่งผู้ใดจะยึดถือ     เพราะว่าโดยที่รัฐเป็นผู้เก็บค่าเช่าในรูปของภาษี   ที่ดินจึงย่อมเป็นกรรมสิทธิ์ของส่วนรวมโดยแท้จริง  ไม่ว่าจะมีชื่อใครเป็นผู้ครอบครอง หรือจะอยู่ในส่วนใดก็ตาม  และสมาชิกของประชาคมทุกคนย่อมจะมีส่วนในผลประโยชน์แห่งความเป็นเจ้าของที่ดินเหล่านี้"
การเก็บภาษีที่ดินเพิ่ม และเลิกภาษีอื่น ๆ มีความเป็นธรรม เพราะ:-
1. ทุกคนที่เกิดมาในโลกนี้ต้องมีที่ดินเพื่ออยู่อาศัยและทำกิน เพราะถ้าไม่มี เขาตาย แต่เขาเกิดมาแล้ว เขาก็มีสิทธิ์มีชีวิตต่อไป
2. ไม่มีมนุษย์คนไหนลงแรงหรือลงทุนผลิตหรือสร้างที่ดินขึ้นมา จึงไม่ควรมีใครอ้างว่ามีสิทธิ์ในที่ดิน
3. มูลค่าของที่ดินส่วนใหญ่ (โดยเฉพาะที่ดินย่านชุมชนซึ่งมีราคาสูง) เกิดจากกิจกรรมของส่วนรวมที่แยกไม่ออกว่าเป็นของคนไหนเท่าไรและจากภาษีที่เก็บเอาไปสร้างสิ่งสาธารณูปโภค แต่ที่แน่ ๆ คือมูลค่าที่ดินไม่ได้เกิดจากบุคคลในฐานะเจ้าของที่ดิน (ยกเว้นการเก็งกำไรที่ดิน) เจ้าของที่ดินอาจลงแรงลงทุนก่อสร้างและทำการผลิตหรือค้าในที่ดินของตนเอง แต่ที่ทำเช่นนั้นเขาทำในฐานะผู้ลงแรงและหรือผู้ลงทุน ซึ่งเขาควรได้รับผลตอบแทนจากการลงแรงหรือลงทุนของเขาเต็มที่ ส่วนประโยชน์จากมูลค่าที่ดินควรเป็นของส่วนรวม (แต่ไม่ใช่เอาที่ดินมาแบ่งกันเพราะที่ดินมีมูลค่าแตกต่างกันตามทำเลและสภาพอื่น ๆ ที่แตกต่างกัน ซึ่งให้ผลตอบแทนแก่การลงแรงลงทุนต่างกัน และจะต้องแบ่งกันไม่รู้จบเพราะคนในครอบครัวมีตายมีเกิดทำให้จำนวนเปลี่ยนแปลงเรื่อย ๆ)
4. การซื้อที่ดินมิใช่การลงทุนที่แท้ คือลงทุนผลิตของกินของใช้ (โภคทรัพย์) หรือเครื่องมือช่วยการผลิต (ทุน) แต่เป็นการซื้อสิทธิ์สืบต่อตามกฎหมายที่ไม่เป็นธรรมเพื่ออำนาจเรียกแบ่งผลตอบแทนจากผู้ทำงานและนายทุน และการเก็งกำไรกักตุนที่ดินกันไว้มาก ๆ ทำให้ที่ดินแพง ค่าแรงต่ำ หางานทำยาก คนจนก็เดือดร้อนยิ่งขึ้น
5. การเก็บภาษีจากรายได้จากการลงแรงลงทุนผลิต (รวมทั้งจำหน่าย) ไม่ยุติธรรม เพราะเป็นการเอาจากแต่ละคนไปบำรุงส่วนรวม ในกรณีนี้ควรเก็บจากมูลค่าที่ดินเพราะมูลค่าที่ดินเกิดจากกิจกรรมของส่วนรวม และภาษีมูลค่าที่ดินจะขจัดความได้เปรียบเสียเปรียบกันเนื่องจากการได้ครอบครองที่ดินดีเลวมากน้อยผิดกันออกไปด้วย
ผลร้ายของการเก็บภาษีที่ดินน้อยไปและเก็บภาษีอื่น ๆ มากไป :-
1. สังคมมีความแตกต่าง เกิดการแตกแยก
2. ผิดศีลข้ออทินนาทาน เอาจากกลุ่มอื่นไปให้แก่กลุ่มเจ้าของที่ดินด้วยวิธีการภาษี โดยภาษีและกิจกรรมของส่วนรวมไปทำให้สังคมมีความน่าอยู่และปลอดภัยขึ้น ที่ดินก็เลยแพง จึงมีการเก็งกำไรที่ดินกันในวงกว้างทั่วไป ที่ดินก็ยิ่งแพงขึ้น คนยากคนจนหรือจะแข่งขันด้วยได้ จำใจต้องยอมเป็นผู้เช่า ต้องเสีย 2 ต่อ ทั้งค่าเช่าที่ดิน ทั้งภาษีอื่น ๆ
3. ภาษีปัจจุบันเป็นตัวถ่วง แทนที่จะกระตุ้นเศรษฐกิจ ดูตัวอย่างสหรัฐฯ เขากระตุ้นเศรษฐกิจด้วยวิธีลดภาษีอื่น ๆ มาหลายต่อหลายหนแล้ว
4. การไม่เก็บภาษีที่ดินหรือเก็บน้อยไปก็กลับเป็นตัวถ่วงเศรษฐกิจซ้ำเข้าไปอีก เพราะที่ดินถูกเก็งกำไรเก็บกักกันไว้เฉย ๆ มากมาย หรือใช้ประโยชน์ไม่เต็มที่ ทำให้การจ้างงานน้อย และค่าแรงต่ำ ผลตอบแทนต่อการใช้ทุนเครื่องทุ่นแรงก็ต่ำ
5. ภาษีเงินได้ ภาษีกำไร พวกนี้ไปลดรายได้จริงของคนทำงานและผู้ลงทุน
6. ภาษีทางอ้อมจำพวกภาษีมูลค่าเพิ่ม ภาษีสรรพสามิต และภาษีขาเข้า ไปทำให้ของแพง และทำให้ความสามารถแข่งขันกับต่างประเทศลด ไม่ดึงดูดนักลงทุนและนักท่องเที่ยวเหมือนฮ่องกง สิงคโปร์
7. ราคา/ค่าเช่าที่ดินและบ้านแพงกว่าที่ควร แฟลต/คอนโดในเมืองก็มีน้อย เกิดปัญหาต้องเดินทางเช้าเข้าเมืองเย็นกลับออกนอกเมืองติดขัดอัดแอเสียเวลามาก เกิดปัญหาแหล่งเสื่อมโทรมหรือชุมชนแออัดในเมือง การย้ายบ้านก็ยากเพราะต้องใช้เงินมาก
8. เพราะที่ดินมีราคา จึงมีคดีที่ดินเป็นภาระแก่ศาลยุติธรรมมากมาย คนจำนวนมากต้องเสียเงินเสียเวลาขึ้นศาลกันนาน ๆ ระหว่างนั้นที่ดินก็อาจไม่ได้ใช้ประโยชน์ (ถ้าเก็บภาษีที่ดินเท่าค่าเช่าศักย์ ราคาที่ดินจะเป็นศูนย์หรือเกือบศูนย์ คนเราจะซื้อขายที่ดินได้ง่าย แม้ราคาที่ดินจะเป็นศูนย์ เอาเป็นหลักทรัพย์ค้ำกู้ไม่ได้ แต่การซื้อขายที่ดินเองก็คงไม่ต้องกู้แล้ว และก็จะทำให้คนเรากู้หนี้เพื่อลงทุนอย่างอื่นเกินตัวไม่ได้ ถือว่าถูกหลักเศรษฐกิจพอเพียง)
ลัทธิ ภาษีเดี่ยว จากที่ดินของเฮนรี จอร์จจะว่าเป็นสังคมนิยม แรงงานนิยม หรือ ทุนนิยม ก็ได้ ที่ว่าเป็นสังคมนิยมนั้นถูกเฉพาะเมื่อคิดถึงปัจจัยที่ดินอย่างเดียว (คือถือว่าที่ดินเป็นของสังคม จึงเก็บภาษีที่ดินมาบำรุงสังคม แต่ไม่ต้องการให้รัฐเข้าไปจัดการที่ดินโดยตรง เช่น บังคับจัดแบ่งที่ดิน)
ที่ว่าเป็นแรงงานนิยมก็ถูกเพราะพยายามไม่เก็บภาษีจากแรงงานเลย
แต่ก็ต้องถือว่าเป็นทุนนิยมสุดขั้วด้วยอย่างไม่เคยปรากฏ เพราะพยายามไม่เก็บภาษีจากทุนเหมือนกัน
วิธีของเฮนรี จอร์จนี้ไม่คิดเอาของที่ส่วนบุคคลควรมีควรได้มาเป็นของส่วนรวมเลย เช่น ค่าแรงสมอง/แรงกาย และผลตอบแทนต่อทุน จึงคิดเลิกภาษีทางอ้อมที่ไปเพิ่มต้นทุนการผลิตและภาษีเงินได้ซึ่งเป็นภาษีทางตรง
เขาขอให้เก็บภาษีที่ดินอย่างเดียว จึงเรียกว่า ภาษีเดี่ยว (Single Tax แต่สมัยนี้คงต้องรวมภาษีทรัพยากรธรรมชาติหรือค่าภาคหลวง ค่าเอกสิทธิ์ ค่าสัมปทาน และค่าชดใช้การก่อมลพิษทำความเสียหายแก่แผ่นดินและทรัพยากรธรรมชาติด้วย)
ส่วนเฮนรี จอร์จเองได้เขียนไว้ในคำนำของหนังสือ Progress and Poverty ว่าสิ่งที่ตนได้พยายามกระทำนั้นถือว่าก่อให้เกิดความสอดคล้องต้องกันระหว่างอุดมคติของฝ่ายเสรีนิยมในเรื่อง เสรีภาพ และ ปัจเจกนิยม (Individualism) กับจุดประสงค์ของฝ่ายสังคมนิยมในเรื่อง ความยุติธรรมทางเศรษฐกิจ เป็นการเชื่อมสัจจะตามความคิดของสำนัก Smith และ Ricardo กับสัจจะตามความคิดของสำนัก Proudhon และ Lassalle ให้รวมเข้าเป็นอันหนึ่งอันเดียวกัน
กง ฉือเอิน
กงฉือเอิน (จีน :龔慈恩; พินอิน :KUNG Chi-Yan; กวางตุ้ง :Gong4 Ci2 en3; อังกฤษ :Mimi Kung) เธอมีชื่อภาษาอังกฤษว่า "มีมี่ กง" เป็นนักแสดงหญิงชาวฮ่องกงคนหนึ่งที่อดีตเคยมีชื่อเสียงโด่งดังทั่วเอเชีย โดยเธอเริ่มมีชื่อเสียงเป็นที่รู้จักมาตั้งแต่กลางยุคทศวรรษที่ 80 แต่ช่วงที่รุ่งเรืองที่สุดในชีวิตการแสดงของเธอกลับเป็นในยุคทศวรรษที่ 90 กับบทบาท "เนี่ยเสี่ยวฟ่ง" ในละครกำลังภายในเรื่อง "นางพญากระบี่มาร"(1996) ทำให้เธอโด่งดังทั่วเอเชียเป็นอย่างมาก นับได้ว่าเป็นบทบาทที่ประสบความสำเร็จและเป็นที่จดจำมากที่สุดในชีวิตการแสดงของเธอ
เธอเริ่มเข้าสู่วงการเมื่อปีพ.ศ. 2527 กับผลงานละครอิง อัตชีวประวัติ เรื่อง "วีรสตรีชิวจิ่น" (A Woman to Remember 1984) แต่เริ่มมาเป็นที่รู้จัก จริงๆ กับผลงานในปีเดียวกัน ในบทบาทที่เธอได้ร่วมแสดงในละครกำลังภายในฟอร์มใหญ่เรื่อง ชอลิ้วเฮียง ตอน ถล่มวังค้างคาว และมีชื่อเสียงเพิ่มมากยิ่งขึ้นกับบทบาทนางเอกเต็มตัวในละครสากลย้อนยุคเรื่อง "เจ้าพ่อฮ่องกง" จนทำให้เธอได้รับบท "สะใภ้ 4" ในละครชุดฟอร์มใหญ่เรื่อง "ขุนศึกตระกูลหยาง"(1985) ในขณะที่ชื่อเสียงของเธอมาแรงอย่างสุดขีดอยู่นั้น แต่จู่ ๆ กลับต้องเจอมรสุมข่าวฉาวรักสามเส้าระหว่างเธอ กับหวงเย่อหัวและแฟนสาวของเขา ซึ่งข่าวดังกล่าวได้ส่งผลกระทบในแง่ลบต่อชื่อเสียงและความนิยมในตัวเธอโดยตรงเป็นอย่างมากเพราะมีกระแสโจมตีเธอจากบรรดาสื่อและผู้ชมละคร แต่ต่อมาทุกอย่างก็จบลงด้วยดีเมื่อฝ่ายชายได้ตัดสินใจแต่งงานแบบกระทันหันกับแฟนสาวของเขาเพื่อยุติข่าวลือ และถึงแม้ว่าจะมีผลกระทบดังกล่าวเข้ามาเป็นอุปสรรคต่อหน้าที่การงานแต่ทว่าเธอก็ยังคงมีผลงานเด่น ๆ ตามมาอีกหลายเรื่อง อาทิเช่น ซิติงซานขุนศึกสะท้านภพ, หมัดเพชฆาต ฮงเฮกุน, คัมภีร์มรณะ, อิทธิฤทธิ์เจ้ายุทธภพ, 6 พระกาฬ, ประกาศิตจอมมารทะลุฟ้า และ "ศึกเทพยุทธเขาซูซัน" ตอน "ทายาทมารโลหิต” (1990) เป็นต้น
หลังจากออกจากทีวีบี เธอก็เป็นนักแสดงอิสระโดยรับงานแสดงทั้งในไต้หวัน มาเลเซีย และ ฮ่องกง ในช่วงแรกนั้นเธอไม่มีผลงานที่ได้รับความนิยมเลย และชื่อเสียงก็ลดลงไปอย่างมาก แต่แล้วในปีพ.ศ. 2536 เธอกลับมาแจ้งเกิดอีกครั้งกับผลงานที่เธอร่วมแสดงในละครเรื่อง เปาบุ้นจิ้น ตอน "ผ้ายันต์โลหิต", ตลามด้วย ตอน "หมอดูเทวดา" และ ตอน "แก้วมังกร" ผลงานการแสดงของเธอในเรื่องนี้ทำให้เธอกลับมาเป็นที่นิยมอีกครั้ง ถัดมากับผลงานอันโด่งดังที่สุดในชีวิตการแสดงของเธอคือเรื่อง นางพญากระบี่มาร ในปีพ.ศ. 2539 บทบาทในเรื่องนี้กลายเป็นที่จดจำของผู้ชมละครฮ่องกงมากที่สุดในชีวิตการแสดงของเธอ และอีกบทบาทที่ผู้ชมละครประทับใจมากที่สุดอีกเรื่องคือ ไซอิ๋ว ในบท "เจ้าแม่กวนอิม" ที่เธอสวมบาทบาทนี้ออกมาได้อย่างสง่างามและดูมีเมตตามาก
หลังแต่งงาน ในปีพ.ศ. 2542 กับนักแสดงชาวไต้หวัน "หลินเหว่ย" พร้อม ๆ กับหมดยุคทองของละครชุดฮ่องกง และไต้หวัน ชื่อเสียงของเธอก็ลดลง ถึงแม้ว่าปัจจุบันเธอจะมีผลละครอยู่บ้างก็ตาม แต่ก็ไม่โด่งดังเหมือนในอดีต
ประวัติ
"กงฉือเอิน" เกิดเมื่อวันที่ 17 กันยายน ปีพ.ศ. 2506 เธอเติบโตขึ้นมาในครอบครัวคริสเตียนที่เคร่งครัดและฐานะดี ครอบครัวของเธออาศัยอยู่ ย่านเขต หว่านไจ๋ ในประเทศฮ่องกง ชื่อของเธอ "ฉือเอิน" ตั้งมาจากความหมายของพระคุณที่เมตตาในหลักคำสอนของศาสนาคริสต์ เธอเป็นลูกสาวคนเดียวในครอบครัว ตั้งแต่เด็กเธอรักการร้องเพลงและเต้นเป็นอย่างมาก และเธอได้มีโอกาสเรียนเปียโน พ่อของเธอเป็นพนักงานบัญชีและแม่ของเธอ ทำงานอยู่เบื้องหลังรายการทีวี พ่อและแม่ของเธอ เป็นคนเจ้าระเบียบด้วยกันทั้งคู่ ด้วยความที่เธอเป็นลูกสาวคนเดียวของครอบครัว พ่อและแม่ของเธอจึงเลี้ยง กงฉือเอิน มาด้วยความเข็มงวดเป็นอย่างมาก
ต่อมาเมื่อเธอ จบการศึกษาจากโรงเรียนประถมคาทอลิกของ "St. Paul" แต่ไม่ได้เรียนต่อระดับชั้นมัธยมในโรงเรียนเดียวกัน เธอได้ย้ายไปเรียนชั้นมัธยมที่วิทยาลัย "New Law College" ในช่วงเวลาที่ศึกษาอยู่ พ่อและแม่ของเธอเข็มงวดกับเธอมาก ทุกครั้งที่มีกิจกรรมของทางโรงเรียนที่ต้องออกไปเข้าค่ายข้างนอก เธอจะไม่ได้รับอนุญาตให้ออกไปข้างนอกหรือมีส่วนร่วมในการเดินทางไปทำกิจกรรมกับทางโรงเรียนเลยสักครั้ง หลังจากที่สำเร็จการศึกษาจากโรงเรียนมัธยมปลาย แล้วเธอได้เข้าร่วมงานสังคมสงเคราะห์และทำหน้าที่เป็นเลขานุการของทนายความอาวุโส หูฮั่นฉิง (Hu Hanqing) ต่อมาเธอได้ทำงานเป็นครูสอนเปียโนของ บริษัท เพลงแห่งหนึ่งในแผนกวิทยุกระจายเสียงและโทรทัศน์ฮ่องกง ในรายการสำหรับเด็กชื่อว่า บานาน่าโบ๊ท "Banana Boat"
ในปีพ.ศ. 2527 ด้วยความที่เธอเป็นคนสวยและมีเขี้ยว เจ้านายของ กงฉือเอิน แนะนำให้เธอลองไปสมัครคัดเลือกเป็นนักแสดงของทางสถานีโทรทัศน์ทีวีบี ซึ่งเธอก็สามารถผ่านการคัดเลือกจากผู้สมัครมากถึง 2,000 คน และกลายเป็นนักเรียนการแสดงคนแรกของกลุ่มนักเรียนการแสดงในปีนั้น ที่ใช้เวลาเรียนการแสดงแค่ 3 เดือน ก็ได้เล่นละครโทรทัศน์ทันที (ซึ่งปกติต้องเรียนจนจบหลักสูตรการแสดง 1 ปี ถึงจะได้เริ่มเล่นละคร) โดยสถานีโทรทัศน์ทีวีบีได้ให้เธอร่วมแสดง ในละครเชิงอัตชีวประวัติ เรื่อง "วีรสตรีชิวจิ่น" (A Woman to Remember 1984) ที่มีดาราเจ้าบทบาทอย่าง หวัง หมิงฉวน แสดงนำ และแจ้งเกิดกับบทนางรองในละครชุดแนวกำลังภายใน ฟอร์มใหญ่แห่งปีเรื่อง "ชอลิ้วเฮียง ตอน ถล่มวังค้างคาว" ที่มีดาราดังอย่าง เหมียวเฉียวเหว่ย เยิ่นต๊ะหัว และ องเหม่ยหลิง แสดงนำ ซึ่งจริงๆ แล้วเป็นที่คาดกันว่าละครยอดนิยมเรื่องนี้ น่าจะส่งเสริมให้เธอโด่งดังได้ทันที แต่ทว่า..เป็นที่น่าเสียดายเพราะบทบาทของเธอในละครยอดนิยมเรื่องนี้ กลับถูกความดังของดาราสาว "องเหม่ยหลิง" กลบไปเสียเกือบหมด
หลังจากจบการแสดงในปลายปี 2527 เธอก็เริ่มอาชีพนักแสดงอย่างเต็มตัวในปีพ.ศ. 2528 ถือได้ว่าเป็นปีที่แจ้งเกิดเธออย่างเต็มตัว ด้วยศักยภาพของเธอที่เพียบพร้อม ทางสถานีโทรทัศน์ทีวีบี ได้มอบบทบาทนางเอกเต็มตัวโดยให้เธอเล่นกับโจวเหวินฟะ ในละครสากลย้อนยุคเรื่อง "เจ้าพ่อฮ่องกง" (The Battle Among at The Clans 1985) ในบทบาท "ซื่อเว่ย" ว่ากันว่าบทบาทนางเอกของเรื่องนี้ แต่เดิมทางสถานีโทรทัศน์ทีวีบี ได้วางตัวเป็น หลัน เจี๋ยอิง เอาไว้ แต่เพราะปัญหาของ หลันเจี๋ยอิง ที่เธอปฏิเสธจะต่อสัญญาการเป็นนักแสดงระยะยาว 5 ปี กับทางช่อง เป็นสาเหตุให้เธอถูกทางช่องแช่แข็ง 6 เดือน จึงทำให้บทบาทนางเอกตกมาเป็นของ กงฉือเอิน แทน ในเวลานั้นทุกคนคิดว่า กงฉือเอิน ไม่สามารถเล่นบทบาทนี้ได้ เพราะเธอเป็นนักแสดง หน้าใหม่ อีกทั้งตัวของ กงฉือเอิน เองก็ผ่านงานแสดงมาน้อยกว่า หลันเจี๋ยอิง แต่อย่างไรก็ตาม...ผู้ชมก็เฝ้ารอดูผลงานละครเรื่องนี้ของเธอเป็นอย่างมาก
หลังจากละครเรื่องนี้ออกอากาศ ชื่อเสียงของ กงฉือเอิน ดังไปทั่วฮ่องกง ทันที และทำให้เธอกลายเป็น 1 ใน 5 นักแสดงหญิงหน้าใหม่มาแรง ร่วมกับ โจว ไห่เม่ย, เส้า เหม่ยฉี, เติ้ง ชุ่ยเหวิน และ หลี เหม่ยเสียน พวกเธอทั้ง 5 ถูกเรียกว่า "New Sister" และกลายเป็นดาวรุ่งพุ่งแรงของสถานีโทรทัศน์ทีวีบี ผลงานต่อมาละครสากลเรื่อง "คอนโด" (The condo 1985) เล่นประกบ เหมียวเฉียวเหว่ย ตามด้วยละครฟอร์มใหญ่ที่สร้างขึ้นมาเพื่อเฉลิมฉลองครบรอบ 18 ปีของสถานีโทรทัศน์ทีวีบีเรื่อง "ขุนศึกตระกูลหยาง" (The Yang’s Saga 1985) ที่มีดาราดังเกือบทุกคนของในค่ายมาร่วมงาน เธอได้รับบทเป็น สะไภ้4 ประกบกับ เหมียวเฉียวเหว่ย อีกครั้ง
ในเดือนกันยายนปีเดียวกันเธอได้เข้าร่วมแสดงละครเรื่อง "ซิติงซานขุนศึกสะท้านภพ" และเป็นเพราะละครเรื่องนี้ทำให้ กงฉือเอิน และ หวงเย่อหัว ได้เกิดปิ๊งกันขึ้นมา จนกลายเป็นข่าวฉาวว่า กงฉือเอิน เป็นมือที่สาม ที่เข้าไปสอดแทรก ระหว่างหวงเย่อหัว และเหลียงเจียหัว (แฟนสาวของหวงเย่อหัว) ที่เป็นข่าวซุบซิบอย่างมากในช่วงเวลานั้น จนมีข่าวว่าผู้ชมละคร เริ่มแอนตี้ และต่อว่าเธอ
ถัดมาปีพ.ศ. 2529 เธอมีชื่อเสียงเพิ่มมากขึ้น จากละครเรื่อง "ซิติงซานขุนศึกสะท้านภพ หรืออีกชื่อ "ซิติงซานพิชิตตะวันตก" (General Father General Son 1986) โดยร่วมแสดงกับ หวงเย่อหัว และ เฉินหมิ่นเอ๋อ
กงฉือเอิน ได้มีผลงานละครกับทางสถานีโทรทัศน์ทีวีบี อย่างต่อเนื่อง
ทางทีวีและสัญญาสิ้นสุดในปี 2533 เร็ว ๆ นี้ฉันไปที่ฮ่องกงเพื่อเรียนรู้ศิลปะการแสดง ในเวลาเดียวกันฉันไปไต้หวันและมาเลเซียเพื่อถ่ายทำละครในท้องถิ่น เธอไม่ค่อยมีบทบาทในทีวีในช่วงเวลาทำงานเพราะภาพแรกไม่โดดเด่นจนกระทั่งเมื่อปี 1996 เมื่อเธอแสดงในรายการแบบไร้สายหลังจากที่ผลงานของ Guanyin ใน "Journey to the West" การแสดงออกของเธอถูกมองว่าเป็น ผลงานชิ้นเอกที่ประสบความสำเร็จที่ไม่สามารถเปลี่ยนได้ง่าย ในปีพ.ศ. 2542 เธอได้แต่งงานกับศิลปินชายชาวไต้หวันชื่อ Lin Biao ในโตรอนโตประเทศแคนาดาหลังจากแต่งงานแล้วเธอมีลูกชายและลูกสาวหลังจากแต่งงาน [1] ทั้งสองกลายเป็นนักกีฬาละครแนว "Snow Mountain Flying Fox" [2] หลินบุระเป็นสามีคนที่สอง ก่อนหน้านี้เธอได้แต่งงานกับนักธุรกิจก่อสร้าง Huo Zhenhua แต่หลังจากเดินทางกลับมายังฮ่องกงในช่วงปี 1990 หลังจากถ่ายทำภาพยนตร์ในมาเลเซียเธอพบว่าโฮล์มส์มีเรื่องนอกใจเพราะเธอตัดสินใจหย่า Gong Ci'en และ Lin Biao อาศัยอยู่ในไต้หวันเป็นเวลาสองหรือสามปี เธอจางหายไปจากที่เกิดเหตุเพราะแต่งงานของเธอในช่วงไม่กี่ปีที่ผ่านมาลูก ๆ ของเธอโตขึ้นและกลับมา ในปีพ.ศ. 2555 เขาได้เข้าร่วม Galaxy Hairun Performing Arts Co., Ltd. ส่วนใหญ่ในฮ่องกงและจีนแผ่นดินใหญ่เพื่อรับชมละครและภาพยนตร์ทางทีวี ในปี 2015 ลูกสาวของ Gong Ci Liu Lin Yiling ได้เข้าร่วมวงการบันเทิงในฐานะนักร้อง Gong Ci'en ถ่ายทำภาพยนตร์ชุดชอว์บราเดอร์เรื่อง "Free Body" ในปีพ.ศ. 2560 เธอแสดงได้ดีในบทบาทของ "Zheng Shi" ในละครเรื่อง "The Year of Flower" ปี 2017 ซึ่งเพิ่มความนิยมในจีนแผ่นดินใหญ่
ในเวอร์ชัน TVB ของ "การเดินทางไปทางทิศตะวันตก" ปรากฏในมุมของเจ้าแม่กวนอิมได้. เจ้าแม่กวนอิมนี้เป็นสีขาวและนุ่มและรูปร่างหน้าตาของเธอทำ Wukong และผู้ชมรู้สึกสายลมฤดูใบไม้ผลิ. นี้เป็นหนึ่งในตัวละครที่มีชื่อเสียง ในอาชีพการแสดงของ Gong Ci'en
ชีวิตส่วนตัว
ย้อนกลับไปในปีพ.ศ. 2528 กงฉิอเอิน ได้ชื่อว่าเป็นดาราสาวดาวรุ่งพุ่งแรงคนหนึ่งของสถานีโทรทัศน์ทีวีบี ในยุคสมัยนั้นถือได้ว่าเธอเป็นสาวสวยคนหนึ่ง ที่มีเขี้ยวและน่ารัก อีกทั้งยังมีนิสัยที่อ่อนหวานและถ่อมเนื้อถ่อมตัว แน่นอนว่าตัวเธอย่อมตกเป็นสาวในฝันของใครหลายคน ไม่เว้นแม้แต่ดาราหนุ่มชื่อดัง หวงเย่อหัว ทั้งคู่ได้เกิดความรู้สึกที่ดีต่อกันในตอนถ่ายทำละครด้วยกันในเรื่อง "ซิติงซาน" เมื่อปีพ.ศ. 2528 จนกลายเป็นประเด็นข่าวรักสามเส้าขึ้นมาและส่งผลกระทบในเชิงลบต่อชื่อเสียงและหน้าที่การงานทางด้านการแสดงของเธอที่กำลังรุ่งโรจน์เป็นอย่างมาก
แต่ข่าวฉาวที่หนังสือพิมพ์ลงกลับกลายเป็นว่า กงฉือเอิน เป็นมือที่สาม ที่ทำให้ความรักระหว่างหวงเย่อหัว กับ เหลียงเจียหัว ต้องเลิกลากัน ทำให้ในตอนนั้น เกิดมีกระแสโจมตี กงฉือเอิน ขึ้นมา และบรรดาคนดูละครก็เกิดกระแสต่อต้านผลงานละครของเธอ
ความรักครั้งนี้ของคนทั้งคู่ อยู่ภายใต้แรงกดดันจากความคิดเห็นในแง่ลบของผู้คนมากมาย เป็นสาเหตุทำให้ความรักระหว่าง หวงเย่อหัว และ กงฉือเอิน ไปไม่ถึงฝั่งฝัน และได้มาถึงจุดจบในระยะเวลาอันรวดเร็ว ตัวของ หวงเย่อหัว เองก็กลับไปคืนดีกับ เหลียงเจียหัว ส่วน กงฉือเอิน เองได้หลบไป ไต้หวัน อยู่พักหนึ่งเพื่อหลบเลียแผลใจ จนกลับมาเข้มแข็งได้อีกครั้ง
แต่ทว่า..ก็มีข่าวลือออกมาอีกว่า ทั้ง หวงเย่อหัว และ กงฉือเอิน เองก็ไม่ได้เลิกลากันจริง ๆ ข่าวว่าทั้งสองแกล้งเลิกกันเพื่อไม่ให้กระทบต่อชื่อเสียงและหน้าที่การงานของ กงฉือเอิน โดยที่ทั้งคู่ยังคงแอบคบกันแบบเงียบ ๆ เพราะมีคนเห็นคนทั้งคู่ยังแอบไปมาหาสู่กันเหมือนเดิม ข่าวนี้ได้ทำให้ความรักของ หวงเย่อหัว และ เหลียงเจียหัว เกือบจะต้องเลิกลากันอีกครั้ง จนกระทั่ง หวงเย่อหัว ต้องพิสูจน์ความบริสุทธิ์ใจ โดยการตัดสินใจ แต่งงานกับ เหลียงเจียหัว แบบกระทันหัน ทันทีในปีพ.ศ. 2531
ส่วนตัวเธอได้ไปแต่งงานอย่างเงียบ ๆ กับนักธุรกิจก่อสร้าง ชื่อว่า "ฮั่วเจิ้นหัว" (Huo Zhenhua) ในปีพ.ศ. 2532 แต่หลังจากนั้นไม่นานทั้งสองก็หย่าขาดจากกัน สาเหตุเพราะเธอจับได้ว่าเขานอกใจเธอ หลังจากที่เธอเดินทางกลับมาจากการถ่ายทำละครชุดเรื่องหนึ่งในมาเลเซีย และพบว่าสามีของเธอมีความสัมพันธ์กับผู้หญิงคนอื่น เธอจึงตัดสินใจหย่าทันทีในปีต่อมาพ.ศ. 2533
ทั้งคู่คบหาดูใจกันอยู่นานเกิน 7 ปี ในที่สุดก็ได้ตัดสินใจแต่งงานกัน ในปีพ.ศ. 2542 ที่เมืองโตรอนโตประเทศแคนาดา หลังจากแต่งงานกันแล้ว เธอก็มีลูกชายและลูกสาวให้เขาอย่างละ 1 คน
ปัจจุบันทั้งคู่ยังครองรักกันดี และเป็นครอบครัวดาราที่อบอุ่นมากครอบครัวหนึ่ง นอกจากนี้พวกเขายังถือได้ว่าเป็นครอบครัวที่ร่ำรวยครอบครัวหนึ่ง เพราะคนทั้งสองมีการลงทุนในด้านเทคโนโลยีและเงินทั้งหมดของพวกเขาที่ได้รับมาจากการแสดง ได้ถูกนำไปลงทุนในด้านอสังหาริมทรัพย์ จนพวกเขามีทรัพย์สินมูลค่ามากกว่า 100 ล้านเหรียญฮ่องกง โดยมีบ้านทั้งหมดหกหลังในแวนคูเวอร์, โตรอนโต, ฮ่องกงและไต้หวัน.
ผลงาน
ผลงานเด่นของเธอ (หวงเหวินเหา, เหอเหม่ยเถียน, กงฉือเอิน, หลินเวย)
ผึ้งจดหมาย
ผึ้งจดหมาย (Letter Bee) หรือชื่อภาษาญี่ปุ่นว่า เทกามิบาชิ (テガミバチ) เป็นชุดมังงะโชเน็น เดิมการ์ตูนตีพิมพ์ในนิตยสารโชเน็นจัมพ์รายเดือนเป็นจำนวนสิบตอน และปัจจุบันกำลังตีพิมพ์ในนิตยสารรายเดือนใหม่ จัมพ์เอสคิว ฉบับภาษาไทยตีพิมพ์โดยสำนักพิมพ์ เนชั่น เอ็ดดูเทนเมนท์ ปัจจุบัน อนิเมะฉายรายการแอนิแมกซ์เอเชีย ช่องทรูวิสชั่นส์ 77 ตั้งแต่วันที่ 16 สิงหาคม พ.ศ. 2554
โครงเรื่อง
แอมเบอร์กราวน์ ดินแดนที่มีแต่กลางคืน และมีเพียงดวงอาทิตย์ประดิษฐ์เท่านั้นที่ให้แสงสว่าง แต่ก็ยังมีที่ที่มืดและอันตรายที่แสงของดวงอาทิตย์ไปไม่ถึง ซึ่งที่เหล่านั้นมีสิ่งมีชีวิตแสนอันตรายที่มีชื่อว่า"แมลงเกราะ(ไกจู)"คอยช่วงชิงจิตใจของมนุษย์ แต่ก็ยังมีคนกลุ่มหนึ่งที่คอยเสี่ยงตายนำ"จดหมาย"ที่เต็มไปด้วยจิตใจ ผ่านดินแดนที่เต็มไปด้วยแมลงเกราะเหล่านั้นเพื่อส่งให้ถึงมือผู้รับ ผู้คนเหล่านั้นคือ"BEE"หรือผึ้งจดหมายนั่นเอง
ตัวละครหลัก
แลค ซีอิ้ง(Lag Seeing) ผึ้งจดหมาย ว่าที่เอสของฮะจินอส(บีไฮฟ์)อายุ 12ปี แลคเป็นเด็กหนุ่มที่ตาซ้ายเป็นอำพันภูติสีแดง เมื่อตอนเด็กแล็กได้ถูกส่งไปในฐานะ"จดหมาย"โดยมี กอช สุเอด เป็นผู้ส่งและทำให้แล็กประทับใจในตัวกอชและฝันอยากเป็นผึ้งจดหมายบ้าง นอกจากนั้นแลคยังเกิดในวันที่ 311(7 พฤศจิกายน ตามปฏิทินเกรโกเรียน)อีกด้วย